
PËR NGRITJEN E BORDIT TË KULLIMIT NË ZONËN E SHËRBIMIT TË KULLIMIT TË SARANDËS

Në mbështetje të nenit 100 të Kushtetutës dhe të neneve 35 e 41 të ligjit nr.8518, datë 30.7.1999 “Për ujitjen dhe kullimin”, me propozimin e Ministrit të Bujqësisë dhe të Ushqimit, Këshilli i Ministrave

VENDOSI:

1. Ngritjen e bordit të kullimit në zonën e shërbimit të kullimit të Sarandës, i cili të financohet nga Buxheti i Shtetit.
2.  Zona të shërbimit të kullimit të këtij bordi janë:
2.1 Zona e fushës së Pavlit (SRK-1), që kullon me rrjedhje të lirë në sipërfaqen prej 1332 ha-sh;
2.2 Zona e fushës Konispol-Zare (SRK-7), që kullon me rrjedhje të lirë në sipërfaqen prej 5000 ha-sh;
2.3  Zona e fushës së Vurgut (SRK-2, DLK-1), me sipërfaqe prej 3643 ha-sh, nga e cila 900 ha me ngritje mekanike;
2.4  Zona e fushës së Vagalatit (SRK-3, SRK-4), që kullon me rrjedhje të lirë në sipërfaqen prej 1585 ha-sh;
2.5  Zona e fushës së Gravës (SRK-4), që kullon me rrjedhje të lirë në sipërfaqen prej 348 ha-sh;
26  Zona e fushës së Butrintit (SRK-6), që kullon me ngritje mekanike në sipërfaqen prej 800 ha-sh;
2.7  Zona e fushës së Borshit (SRK-8), që kullon me rrjedhje të lirë në sipërfaqen prej 130 ha-sh;
2.8. Zona e fushës së Volloderit (SRK-9), që kullon me rrjedhje të lirë në sipërfaqen prej 160 ha-sh;
2.9  Zona e fushës së Navaricës (SRK-10), që kullon me rrjedhje të lirë në sipërfaqen prej 250 ha-sh;
2.10  Zona e fushës së Vurgut, Delvinë (DLK-1), që kullon me rrjedhje të lirë në sipërfaqen 2743 ha-sh;
2. 11 Zona e fushës Stjar-Mesopotam (DLK-2), që kullon me rrjedhje të lirë në sipërfaqen prej 200 ha-sh;
2.12  Zona e fushës së Vergo-Kalasë (DLK-3), që kullon me rrjedhje të lirë në sipërfaqen prej 400 ha-sh;
2.13  Pendët mbrojtëse nga përmbytjet e lumenjve, bregdetare dhe të kanaleve të ujërave të larta;
2.14 Veprat mbrojtëse nga gërryerjet e lumenjve dhe të përrenjve, brenda fushave të sistemuara.
3. Këshilli i përfaqësuesve të bordit të përbëhet nga:
a) 3 (tre) përfaqësues nga federatat dhe shoqatat e përdoruesve të ujit, brenda zonës së shërbimit të kullimit;
b) 3 (tre) përfaqësues të komunave, brenda zonës së shërbimit të kullimit;
c) 2 (dy) përfaqësues të bashkive, brenda zonës së shërbimit të kullimit;
ç) 1 (një) përfaqësues i qarkut;
d) 1 (një) përfaqësues i biznesit, me veprimtari brenda zonës së shërbimit të kullimit;
dh) 1 (një) përfaqësues nga Ministria e Bujqësisë dhe e Ushqimit.
4. Anëtarët e këshillit të përfaqësuesve të bordit të shpërblehen, çdo muaj, me nga 5 000 (pesë mijë) lekë.
5. Efektet financiare që rrjedhin nga zbatimi i këtij vendimi, të përballohen nga buxheti i Ministrisë së Bujqësisë dhe të Ushqimit.
6. Ngarkohet Ministria e Bujqësisë dhe e Ushqimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

